open-index/open-wikipedia-markdown huggingface dataset:
Eurocities

**Eurocities** ye o nombre d'o rete fundato en 1986 por seis grans ciutaz europeas (Barcelona, Birmingham, Frankfurt d'o Main, León d'o Roine, Milán y Rotterdam). Eurocities colabora con o Comité d'as Rechions d'a Unión Europea.
## Miembros
### Miembros de pleno dreito
* ** [[Alemanya]] :** Berlín, Bonn, Chemnitz, Colonia, Dortmund, Dresde, Düsseldorf, Frankfurt d'o Main, Leipzig, Munich, Münster, Nuremberg.
* **[[Austria]] :** Viena.
*  **[[Belchica]] :** Anvers, Rechión de Bruselas-Capital, Tchålerwè, Bruselas, Gant.
*  **[[Bulgaria]] :** Burgas, Plovdiv, Sofiya, Varna.
*  **[[Chipre]] :** Nicosia.
*  **[[Dinamarca]] :** Aarhus, Copenaguen.
*  **[[Eslovenia]] :** Ljubljana.
*  **[[Espanya]]** : Barcelona, Bilbau, Xixón, Las Palmas de Gran Canaria, Madrit, Malaga, Murcia, Sevilla, Valencia, Zaragoza.
* **[[Estonia]] :** Tallinn.
* **[[Finlandia]] :** Espoo, Helsinki, Oulu, Tampere, Turku, Vantaa.
* **[[Francia]] :** Bordeus, Grenoble, Lille, León d'o Roine, Marsiella, Gran Nancy, Naoned, Niza, París, Saint-Étienne, Estrasburgo, Tolosa, Roazhon.
* **[[Grecia]] :** Atenas, Tesalonica.
* **[[Hongría]] :** Budapest.
* **[[Irlanda]] :** Dublín.
* **[[Islandia]] :** Reykjavík.
* **[[Italia]] :** Bolonya, Florencia, Chenova, Milán, Nápols, Palermo, Roma, Torino, Venecia.
* **[[Letonia]] :** Riga.
* **[[Lituania]] :** Klaipėda, Vilna.
* **[[Noruega]] :** Bergen, Oslo.
* **[[Países Baixos]] :** Amsterdam, Eindhoven, Parkstad Limburg, Rotterdam, Den Haag, Utrecht.
* **[[Polonia]] :** Białystok, Bydgoszcz, Gdansk, Katowice, Cracovia, Łódź, Lublin, Poznań, Rzeszów, Szczecin, Varsovia, Wrocław.
* **[[Portugal]] :** Lisbona, Porto.
* **[[Republica Checa]] :** Brno, Plzeň, Praga.
* **[[Rumanía]] :** Bucarest, Constanţa, Timişoara.
* **[[Reino Uniu]] :** Béal Feirste, Birmingham, Bradford, Bristón, Caerdydd, Edimburgo, Glasgow, Kingston-upon-Hull, Leeds, Liverpool, Londres, Manchester, Newcastle-Gateshead, Nottingham, Sheffield, Southampton, Sunderland.
* **[[Suecia]] :** Göteborg, Malmö, Estocolmo.

### Miembros asociatos
* **[[Bosnia y Herzegovina]] :** Banja Luka, Sarajevo.
* **[[Croacia]] :** Zagreb.
* **[[Italia]] :** Cesena, Grosseto, Modena, Salerno, Siena.
* **[[Macedonya d'o Norte]] :** Skopje.
* **[[Serbia]] :** Nis, Novi Sad.
* **[[Suiza]] :** Chinevra, Zúrich.
* **[[Turquía]] :** Bursa, Istambul, Sanliurfa.
* **[[Ucraína]] :** Kiev, Lviv, Odessa.

## Vinclos externos
*Eurocities
O Lenero (Pallaruelo de Monclús)

:*Iste articlo tracta sobre *'O Lenero** que ye un nuclio despoblau en [[a Fueva]], [[Sobrarbe]]. Ta altros emplegos d'a parola «Lenera» se veiga **Lenera**.''

**O Lenero** (oficialment, en [[Idioma castellano|castellano]], ''El Lenero''), tamién dita **o Lanero''', ye una pardina aragonesa d'o municipio d'a Fueva, en a comarca de Sobrarbe y provincia de Uesca. Actualment se troba despoblau.

O Lenero ye una pardina en a baixant occidental d'a sierra de Campanué, que mira ta la Fueva. Fa parte d'os nuclios que formaban o municipio de Pallaruelo de Monclús, en chunto con Solaniella, a Villa, a Torre y Cotón por a man fuevana, y con a Chantigosa y Rolespé en a man ribagorzana. O suyo nombre tamién s'ha puesto documentar con palatalización d'a «L» inicial, a las modas de como fan en Ribagorza, como «Llenero».

## Referencias

## Vinclos externos
*  En http://www.despobladosenhuesca.com/
Montcarles

**Montcarles** (en occitán *Montcarles*, en monegasco *Munte Carlu*, en francés *Montecarlo*), tamién conoixito d'antis mas como **Li Espelugas** (en occitán, en monegasco *Ë Speřüghe*, en francés *Les Spélugues*), ye un barrio de Mónegue. A sobén gosa creyer-se que ye a capital d'o estau, encara que formalment no en tien denguna (Mónegue ye una ciudat estau).

Montcarles ye conoixita por os suyos casinos, por o chuego. por o *glamour* y por a presencia de chent famosa. A població permanent ye de 3.034 habitants. L'antiga municipalidat de Montcarles incluye, no nomás a zona a on se troba o casino, sino tamién os barrios de Sant Miquel, Saint Roman/Tenao, y a comunitat costera de Larvotto. Monte-Carlu ha estau visitato por as reyalezas asinas como estrelas d'o cine a o largo d'as decadas.

## Esporte
Montcarles ye a seu d'o Gran Premio de Mónegue de Formula 1 que se face en o Circuito de Mónegue; tamién ye a seu d'o campionato mundial de boxeyo, d'os Masters de Montcarles, pasarelas de moda y atros espectaclos.
Torreciella

**Torreciella** (forma diminutiva de torre), que en aragonés tamién produce as variants vocalicas «**Torriciella**», «**Torruciella**» y «**Torrociella**», ye un nombre frecuent en a toponimia. Torreciella puede fer referencia a:
#### Aragón
#Un municipio d'a comarca d'o Baixo Aragón, en a provincia de Teruel. Se veiga **[[Torrociella d'Alcanyiz]]**.
#Un municipio d'a comarca de Xiloca, en a provincia de Teruel. Se veiga **[[Torreciella (Xiloca)]]**.
#Un barrio rural d'a ciudat de Zaragoza, que fa parte d'o districto de Torrero-La Paz. Se veiga **[[Torreciella de Val Madriz]]**.
#Un lugar que ye aldeya historica de L'Aínsa, en o municipio de L'Aínsa-Sobrarbe, en a comarca de Sobrarbe y provincia de Uesca. Se veiga **[[A Torriciella]]**.
#### La Rioja
#Un municipio d'a comarca d'a Tierra de Cameros. Se veiga **[[Torrecilla en Cameros]]**.
#Un municipio d'a comarca de Nachera. Se veiga **[[Torrecilla sobre Alesanco]]**.
#### Castiella-Leyón
#Un municipio d'a comarca d'os Montes Torozos, en a provincia de Valladolit. Se veiga **[[Torrecilla de la Torre]]**.
#Un municipio d'a comarca d'a Tierra del Vino, en a provincia de Valladolit. Se veiga **[[Torrecilla de la Abadesa]]**.

## Se veiga tamién
*Torre (desambigación)
*A Torre (desambigación)
*Torralba (desambigación)
*Torrillas (desambigación)
*Torrelluela (desambigación)
L'Alquería de Cotón

**L'Alquería de Cotón** u simplament **Cotón** (oficialment, en castellano, *El Cotón*) ye una pardina aragonesa d'o municipio d'a Fueva, en a provincia de Uesca y comarca de Sobrarbe. Actualment se troba despoblada.

Cotón se troba en as garras occidentals d'a sierra de Campanué, avocau cara ta a Fueva, chusto por debaixo d'a cota d'os 1000 msnm. Dista 3,5 kilometros de Formigals, por una pista de tierra que ye a que comunica os lugars de Pallaruelo de Monclús con a plana d'a Fueva. Guarda camins tradicionals con Solaniella (a redol d'1&nbsp;km) A Villa (1&nbsp;km) y A Torre (2,3 kms), formando todas cuatro o grupo de pardinas que se troban en a man fovana d'o Campanué.

Os nuclios en a man fuevana d'o Pallaruelo de Monclús tienen una pista forestal (transitable en 4x4) que os comunica con Formigals en baixando por Cotón, y con Troncedo por A Torre.

## Referencias

## Vinclos externos
*  En http://www.despobladosenhuesca.com/
Achtkarspelen

**Achtkarspelen** ye un municipio neerlandés situato en a provincia de Frisia.

A suya población ye de 28.151 habitants (2009) en una superficie de 103,99 km², con una densidat de población de 274 hab/km².
Sierra de Campanué

A **sierra de Campanué** u **de [[Santa Llestra y Sant Quílez|Santa Liestra]]** ye una sierra interior pirenenca que desepara as comarcas de Ribagorza y o Sobrarbe mientres un recorrido d'aproximadament 19-20 kilometros, en sentido sud-ueste nord-este, dende termin municipal de Secastiella en sud dica lo termin de a Foradada d'o Toscar en norte. Aproximadament, a mitat meridional d'a sierra (a que queda en sud d'a linia imachinaria que uniría Troncedo y o despoblau de Caballera) recibe o nombre de **Sierra de Turón** u **de Torón**.

Hidrograficament, a baixant oriental se drena de camín ta o río Esera y a baixant occidental de camín ta o río Cinca a traviés de diferents barrancos y rigachuelos que i afluyen (a Nata, Usía y Formigals, y barranco d'o Salinar). Desepara a subcomarca sobrarbenca de a Fueva de a val de l'Esera, y en o suyo cabo mas septentrional gosa achuntar-se con a Sierra Ferrera en un aria d'altaria mas rebaixada, que ha nombre Collau u Puerto de Foradada.

## Referencias

## Vinclos externos
*  GARRIDO MEGÍAS, Alberto. ''Sobre la estratigrafía de los conglomerados de Campanué (Santa Liestra) y formaciones.... 1968.
Rolespé

**Rolespé** é un mas aragonés d'el municipio de la Fueva, en la provincia de Uesca y en la comarca de Sobrarbe. Actualment é despobllau.

Rolespé se troba en las garras de la serra de Campanué que miran ta Campo y la Foradada d'el Toscar, en a baixant ribagorzana de la dita serra, pero por los avatars de las agregacions municipals de lo siglo vente va pasar a fer parte d'el municipio de Moriello de Monclús y disprés de la Fueva. La misma suerte tamén la va correr el nuclio d'Ixantigosa, que no ye guaire luenyes y tamén fa parte de l'achuntamiento de la Fueva y de Sobrarbe. En l'actualidat, Rolespé no é accesible si no por el camino que tene que lo lliga con l'aldea de Navarri, que é a'l fundo de la vall de l'Esera, y por un camino que puya dende la Fueva por Ranyín.

## Vinclos externos
*  En http://www.despobladosenhuesca.com/
Castiello de Troncedo

O **castiello de Troncedo** ye un castiello medieval d'Aragón que se troba en o lugar de Troncedo, en o municipio d'a Fueva (comarca de Sobrarbe), y a provincia de Uesca. Troncedo ye una localidat que se troba en l'extremo sud-oriental d'a subcomarca natural que ye a Fueva, fendo de muga con Ribagorza baixa.

O castiello de Troncedo se troba en un garrot en alto d'un cerro que fa parte natural d'a sierra de Campanué u d'o Turón, en as espuendas en dreita d'o barranco d'o Salinar, en una posición de tot avantallosa ta cosirar o paso mas frecuent y comodo que siempre ha gosau existir entre a ribera de Graus (Ribagorza) y o sector mas sud-oriental de Sobrarbe. A suya importancia estratechica se confirma con a linia visual que mantiene con l'asentamiento fortificau de Muro de Roda y con os castiellos de Sant Mitier.

En a suya construcción s'aprofeitó a penya que de natural feba sallent alto d'o barranco como base ta lo recinto amurallau, fendo sumar ista defensa natural a las que se i construyioron. O recinto s'estructura en una era en cantimplano, en un recuesto a on que a penya forma cillos en a mayoría d'o suyo perimetro, treito de o costau norte que contacta con o nuclio urbano, que se troba habilment bloqueyau con a torre de l'homenache.

A torre de l'homenache ye a construcción mas visible d'o castiello, y con él, de tot Troncedo. S'ha puesto conservar dreita dica l'actualidat. Se tracta d'un edificio imponent, anque ha gosau perder tot o suyo interior, conservaba dreitos os muros que le daban perimetro pentagonal, anque con graus espaldaturas en o canto sud-occidental. A torre fa mas de 10 metros d'altaria, y en a part d'alto se conservan 5 finestras (una por cada costau d'a torre) que probablement teneban misión defensiva.

Se'n guarda documentos que dan referencia d'a suya importancia ya en o reinau de Sancho lo Mayor, en una epoca que cal entender que encara no s'heba reconquiesto a villa de Graus, y por ixo heba de representar un valuart principal en a defensa d'ista part d'os territorios cristianos, en estando a primer fortificación que, malas que una expedición musulmana mirase d'invadir por a Fueva, se concararía con ella.

En l'anyo 1152, Remiro II lo Monche les ne cedió a o bispau de Roda d'Isabana, el que puede interpretar-se como una disminución d'a suya importancia ta cuan ya s'heba reconquiesto as poblacions en sud de a Fueva. O Castiello de Troncedo fa parte, en chunto con os castiellos de L'Abizanda, d'Escanilla y Sant Mitier, d'el que cualques autors han dau a clamar linia de defensas exteriors de Sobrarbe.

## Imáchens

Imachen:132.Troncedo Castillo.jpg|Torre en obras
Imachen:133.A Fueva desde Troncedo.jpg|A Fueva dende Troncedo.


## Se veiga tamién
* Sierra d'o Turón.
* Barranco d'o Salinar.
* Castiello de Sant Mitier.
* Muro de Roda.
* Graus.
* Tozal de Trillo.

## Referencias
It Amelân

**It Amelân** (en neerlandés *Ameland*) ye un municipio neerlandés y una d'as Islas Frisonas Occidentals situata en a provincia de Frisia.

A suya población ye de 3.452 habitants (2009) en una superficie de 273,50 km², con una densidat de población de 58 hab/km².

## Lugars
A isla tien cuatre lugars, y un chicot lugarón.

D'antis mas bi heba atros dos lugars: It Oerd y Sier, pero s'afogoron y hue se troban baixo a mar. O nombre d'istas dos localidaz encara ye vivo en o nombre d'os ferrys d'a isla, o MS Oerd y o MS Sier.

As localidaz d'a isla son d'este ta ueste:

* Hollum, a localidat con mayor población, localizata en a costa ueste. Astí se troba o faro.
* Ballum, un chicot lugar, puesto a on i ye l'Aeropuerto d'It Amelân
* Nes, a segunda localidat mas gran y a prencipal d'a isla. Ye una villa turistica con muitos hotels, tamién ye a on plega o ferry dende a localidat de Holwert en a Frisia continental.
* Bueren localizata en o centro d'a isla, incluye a placha d'It Amelân.
Río Usía

O **río Usía** u **barranco d'a Usía** ye un río chicot u barranco d'o sud-este d'a comarca de Sobrarbe, en a Fueva, que ye afluent d'o río Cinca por a man ezquierda. Naixe en os arredols de o puerto de Foradada, en a baixant fovana d'a sierra d'o Campanué (anque a dintro d'o termin municipal de a Foradada d'o Toscar), no guaire luent d'as aldeyas de as Corz y Ranyín, y desemboca en a Cinca en l'entibo de Mediano, a man d'o Lumo de Muro y d'Arasanz.

Traviesa a cabecera d'a Fueva, que ye Tierrantona, y esnaviesa por a fondonada que ye a dita subcomarca, por terrenos de cantimplano en os que no i hai guaire inclinación, anque sin serpenteyar. Tiene gleras en cualques puntos, anque no ye un río guaire propenso a sufrir mayencos, y en a mayor parte d'o suyo recorrido no i hai si que tansas espuendas prou altas como ta contener-lo, presentando-se os campos a poqueta altaria por d'encima d'a glera.

Dende o Lumo de Muro, o río se torna a encaixonar en un congosto por os calcils d'a sierra de Muro de Roda en a man dreita, y d'a sierra de l'Entremont en a ezquierda, dica que se torna a obrir boca enta la val d'a Cinca a bel kilometro y meyo en sud d'Arasanz. A desembocadura se situaba a man de Mediano Viello, pero con a construcción de l'entibo en as zaguerías d'a decada de 1960, ixe endreto se cacegó mismo que Mediano, y en l'actualidat desemboca bels centenars de metros mas enta l'alto (cuan l'entibo ye altero, encara a dintro d'o congosto gosa desembocar).

## Se veiga tamién
*Río Formigals.
*Río d'a Nata.
*Barranco d'o Salinar.
*A Fueva.
Barranco de Clamosa

:*Iste articlo tracta sobre o *'barranco de Clamosa**. Ta altros usos d'o [[toponimia|toponimo]] **Clamosa** se veiga **Clamosa (desambigación)**.''

O **barranco de Clamosa** u **de a Clamosa''' ye un barranco d'o sud-este d'a comarca de Sobrarbe, en o termin municipal de a Fueva. Naixe en as garras d'o Castillet, en os zaguers cierros en sud de a sierra d'o Turón, u esnaviesa por l'antigo termin municipal de Clamosa, que en l'actualidat en ye de a Fueva. Ye o zaguer corso d'augua que afluye por a man ezquierda de a Cinca a dintro d'as mugas comarcals de Sobrarbe.

Desemboca en l'entibo de Lo Grau, a bels seicientos metros d'o lugar deshabitau de Clamosa, d'o cual prene nombre, y alto u baixo a sietecientos en norte d'o tamién despoblau de la Penilla.

## Se veiga tamién
*Barranco d'o Salinar.
*Barranco de Formigals.
*Barranco d'a Usía.
*Río d'a Nata.
*Barranco d'o Río (l'Abizanda).
*Barranco d'Escaniella.
Clamosa (desambigación)

**Clamosa** ye un lugar aragonés en sud-este de Sobrarbe, en a provincia de Uesca. Basaus en o suyo nombre, tamién puede dedcir-se Clamosa a:
*Un lugar en a val d'a Cinca que perteneix a o municipio d'A Fueva. Se veiga **[[Clamosa]]**.
*Un municipio historico d'Aragón, que teneba capital en o dito lugar. Se veiga **[[Clamosa (municipio)]]**.
*Un barranco que esnaviesa por os terrenos en os que se trobaba l'anterior municipio. Se veiga **[[Barranco de Clamosa]]**.
Almika

**Almika** ye un barrio rural de Bermeu (Bizcaya), formato prencipalment por *[[caserío]]s*, que s'estendilla dende Erreñezubi dica Urkamendi. En a antigüidat estió una elizate independient y dende on partía l'antiga rota enta Bilbau.

En o barrio bi ha dos construccions relichiosas: a ilesia d'a Nuestra Sinyora d'Almika (*Almikako Andra Mari eliza* en basco) y l'armita de l'Ánchel d'a Guarda (*Aingeru Guardearen ermita* en basco). Seguntes os datos d'o censo de 2007 i heban 79 habitants.

## Caseríos
Os *[[caserío]]s* (*Baserriak* en basco) d'o barrio d'Almika son os siguients:  Sabinetxe, Kalene, Bidartemotzene, Iruarrieta, Almiketxu, Almikenagosi, Txindurtzabarri, Txindurtza, Landape, Olagorta, Agirretxu, Bonbillarte eta Etxebarriaga.

### Caseríos desapareixitos
Orrotzane.

## Vinclos externos
*  Pachina web d'o concello de Bermeu.
Arronategi

**Arronategi** ye un barrio rural de Bermeu, (Bizcaya). Estió creyato en o anyo 1860 en achuntar-se-ie diversos caserios provenients d'os barrios d'Artika, Almika y Mañu situatos a l'este d'o tozal de Laubidieta (380 m.). Seguntes o censo de l'anyo 2009 teneba 18 habitants.

## Caseríos
Os caseríos (*Baserriak* en basco) d'o barrio d'Arronategi son os siguients: Akulategi, Atxurra, Madariaga, Solazabaleta, Tximelane, Zumeldi, Erramontxune, Lokero, Etxebarri, Estratzaillune, Munepe, Mintegitxu, Urkamendi, Ariztitxu y Longane.

## Vinclos externos
*  Pachina web d'o concello de Bermeu.

## Referencias
Arana

**Arana** puet estar:

* Un barrio de Bermeu, se veiga **[[Arana (Bermeu)]]**.
* Una localidat d'o condau de Treviño, se veiga **[[Arana (Treviño)]]**.
* Un barrio de Vitoria, se veiga **[[Arana (Vitoria)]]**.

## Personaches
* **[[Sabino Arana]]**, politico basco.

## Se veiga tamién
* **[[Harana]]**, municipio d'Alaba.
Río Formigals

O **río Formigals** u **barranco de Formigals** ye un barranco en o sud-ueste d'a comarca de Sobrarbe, en a Fueva, que naixe en a man fuevana d'a sierra de Campanué por debaixo d'os despoblaus de a Villa y a Torre y por alto de o lugar de Formigals, pasa por o costau d'iste zaguer lugar, y s'adintra en a fondonada d'A Fueva por a on que recorre encara bels 4 km dica trobar-se con o río Usía a man d'o puent que da acceso a o lugar de o Lumo de Muro.

O barranco de Formigals conoix a sobén a denominación «río» porque, en alimentando-se de l'augua freatica d'os vivers d'o Campanué nunca u cuasi nunca se o ha visto ixecar-se, y no gosa sufrir estiaches, por o que mantiene un cabal discreto pero remanent tot l'anyo.

## Referencias

## Se veiga tamién
*A Fueva.
*Río Usía.
*Río d'a Nata.
*Barranco d'o Salinar.
Barranco d'o Salinar

O **barranco d'o Salinar** ye un barranco en o sud-este d'a comarca de Sobrarbe, que naixe en as garras d'a man oriental d'a sierra d'o Turón y desemboca en o río Cinca en a coda de l'entibo de lo Grau, debant de Ligüerre de Cinca.

Dominan o suyo corso as garras orientals d'a sierra d'o Turón, cuan naixe por debaixo de Troncedo, y dimpués o tozal de Trillo, que se troba en a man norte d'o barranco. Cuan arriba ta la Cinca en Ligüerre, por debaixo d'a cota dos cincocientos metros d'altaria sobre o nivel d'a mar, pasa por debaixo d'o calcil meridional d'a sierra de l'Entremont, en o puesto de menor altitut de tot Sobrarbe, y avoca l'augua en l'entibo de lo Grau a menos de 4&nbsp;km d'a muga mas meridional d'a comarca. Salva un deslivel de mas de 400 metros.

Fan parte d'a suya cuenca os lugars de Troncedo, Salinas de Trillo, Trillo, Caneto y Clamosa; toz cinco en o municipio d'A Fueva, y os despoblaus de Sant Per de Trillo, Bediello y A Selva. A suya compleguera no fa parte d'A Fueva cheografica, pus la deseparan d'ella as elevacions de o cerro en o que s'aposenta Troncedo, o tozal de Trillo y os calcils d'a sierra de l'Entremont.

## Referencias

## Se veiga tamién
*Río d'a Nata.
*Río Usía.
*Río Formigals.
*A Fueva.
Boalsert

**Boalsert** (en neerlandés *Bolsward*) ye un municipio neerlandés situato en a provincia de Frisia.

A suya población ye de 9.607 habitants (2009) en una superficie de 9,42 km², con una densidat de población de 1.055 hab/km².
Tracia

**Tracia** ye una rechión historica d'o sud.-este d'Europa entre a Mar Echea y a Mar Negra que prene nombre d'os antigos tracios y que actualment ye dividita entre Bulgaria, Grecia y Turquía, correspondendo a lo sud.-este de Bulgaria, a lo nord-este de Grecia y a tota a part europea de Turquía. Con una superficie d'uns 50.000&nbsp;km², a suya muga occidental ye o río Mesta.

L'ueste de Tracia presenta un releu montanyoso por a presencia d'os Monts Rhodopeyos, que delimitan a depresión d'o Maritza, o principal río d'a rechión. O norte de Tracia corresponde a las estribacions meridionals d'os Monts Balcans. O sector turco ye a l'este d'o río Maritza y corresponde a la cuenca d'o Ergene.

O clima ye mediterranio en a zona plana y costera. A ganadería ye a principal fuent tradicional de riqueza. Se cautiva os fruitals, a olivera, a vinya y o tabaco.

O principal nuclio habitato ye Estambul, seguito de Plovdin. Tamién ye important Andrianoplin.

A composición etnica ye estata diversa, con bulgaros ortodoxos, bulgaros musulmans (pomacos), turcos rumelís, vlacos helenizatos y griegos en as ciudaz y as zonas costeras. Entre a Primera Guerra Balcanica y a Segunda Guerra Mundial bi ha habito expulsions y intercambios de población seguindo a los cambios de mugas.

En textos medievals en aragonés s'escribe de diferents trazas: *Tracia*, *Trachi*, etcetera. En o "Libro d'el Trasoro" leyemos *Craçia*:

## Vinclos externos
Medians

Os **medians** u **medos** son un pueblo iranico que habitaba a Media, rechión de l'actual Irán entre o río Araxes y o disierto iraní. Enta l'anyo 700 aC ye mencionau por as fuents historicas un Reino Medán con capital en Ectabana, que tenió o suyo apocheu con Ciaxares y que fue adhibiu a l'Imperio Persa por Ciro o Gran enta l'anyo 550 aC. Os medians se fusioron con os antigos persas. Beluns consideran a los medians os antipasaus d'os actuals kurdos.

Os anals asirianos mencionan os *mada* ya en l'anyo 836 aC. En l'anyo 715 aC os medans fuoron redotaus por Sargón II y ye mencionau un chefe dito Dayukku, talment o Deyoces que menciona Herodoto. Deyoces ye mencionau como primer rei y unificador d'o suyo pueblo y qui fixó a capital en Ectabana. Deyoces fue succediu por Fraortes, qui venció a los persas y fue venciu por os asirianos a mitat d'o sieglo VII aC.

A la muerte de Fraortes bi habió un periodo de dominio escita dica o reinau de Ciaxares, qui en l'anyo 614 aC prenió Assur, y fendo liga con Nabopalasar de Babilonia destruyó Ninive en l'anyo 612 aC. Amés de desfer l'Imperio asiriano Ciaxares tornó a sozmeter a los persas y luitó contra Lidia.

O succesor de Ciaxares estió Astiaches, enta l'anyo 583 aC, qui fue venciu por Ciro de Persia, qui prenió Ectabana enta l'anyo 550 aC y remató con a independencia d'os medans.

## Mencions en fuents aragonesas
En o *[[Liber Regum]]* son mencionaus como "medos":

Os medians son mencionaus en *[[La Flor de las Ystorias d'Orient]]*, tradueita a l'aragonés por a escuela de Chuan Ferrández d'Heredia, y a on relacionan a los medians con os actuals kurdos.

Tamién son mencionaus en o Libro d'as Marabillas d'o Mundo, y en a versión tradueita a l'aragonés podemos leyer *medans* y *medianos*:

En o "Libro d'el Trasoro" bi ha mención confusa sobre Media y os *medianos*:
O Sotero (Charo)

**O Sotero** (oficialment, en castellano, *El Sotero*) ye una pardina d'o municipio d'a Fueva, en a provincia de Uesca y comarca de Sobrarbe. Actualment se troba despoblada.

Se troba en as garras d'o costau norte d'o tozal de Charo, en a cuenca d'a Nata. Ye a menos de 2 kilometros de l'aldeya de o Pocino, y como en o caso d'ella tiene un nombre que fa referencia clara con a suya ubicación en l'ubago d'o mont.

En chunto con o Pocino y Charo y con a Lueza y Aluchán va estar parte d'o municipio de Charo, dica que se fusionó con Muro de Roda. En l'actualidat, toz os nuclios de Muro de Roda fan parte d'o municipio de a Fueva, dimpués que i fesen absorvidos en os anyos 1960.

## Referencias
Benedet (desambigación)

**Benedet** (d'o latín «*Benedictus*») ye un antroponimo (nombre ta persona) masculín. Son tamién formas conoixidas d'iste nombre «**Benedit**» y «**Benedito**». En aplicación a diferents cosas, **Benedet** puede estar:
# En o santoral cristiano:
## Un papa o pontificau d'o cualo duró dende 575 dica 579. Se veiga **[[Benedet I|Sant Benedet I]]**.
## Un eclesiastico iniciador d'os preceptos d'a vida monastica. Se veiga **[[Sant Benedet de Nursia]]**.
## Un monche benedictino d'Occitania. Se veiga **[[Sant Benedet d'Aniana]]**.
## Un arquebispe de Milán d'o sieglo VIII. Se veiga **[[Sant Benedet Crespi]]**.
## Un papa o pontificau d'o cualo duró dende 684 dica 685. Se veiga **[[Benedet II|Sant Benedet II]]**.
# Papas d'a Ilesia Catolica:
## Un papa o pontificau d'o cualo duró dende 575 dica 579. Se veiga **[[Benedet I]]**.
## Un papa o pontificau d'o cualo duró dende 684 dica 685. Se veiga **[[Benedet II]]**.
## Un papa o pontificau d'o cualo duró dende 855 dica 858. Se veiga **[[Benedet III]]**.
## Un papa o pontificau d'o cualo duró dende 900 dica 903. Se veiga **[[Benedet IV]]**.
## Un papa o pontificau d'o cualo duró bels meses de l'anyo 964. Se veiga **[[Benedet V]]**.
## Un papa o pontificau d'o cualo duró dende 973 dica 974. Se veiga **[[Benedet VI]]**.
## Un papa o pontificau d'o cualo duró dende 974 dica 983. Se veiga **[[Benedet VII]]**.
## Un papa o pontificau d'o cualo duró dende 1012 dica 1024. Se veiga **[[Benedet VIII]]**.
## Un papa o pontificau d'o cualo duró dende 1032 dica 1044, dimpués bel tiempo en 1045, y finalment dende 1047 dica 1048. Se veiga **[[Benedet IX]]**.
## Un papa o pontificau d'o cualo duró dende 1303 dica 1304. Se veiga **[[Benedet XI]]**.
## Un papa o pontificau d'o cualo duró dende 1334 dica 1342. Se veiga **[[Benedet XII]]**.
## Un papa o pontificau d'o cualo duró dende 1724 dica 1730. Se veiga **[[Benedet XIII]]**.
## Un papa o pontificau d'o cualo duró dende 1740 dica 1758. Se veiga **[[Benedet XIV]]**.
## Un papa o pontificau d'o cualo duró dende 1914 dica 1922. Se veiga **[[Benedet XV]]**.
## Un papa o pontificau d'o cualo dura dende 2005 dica huei. Se veiga **[[Benedet XVI]]**.
# Órdens relichiosas:
## Una orden monastica, iniciada por Sant Benedet de Nursia. Se veiga **[[Orden de Sant Benedet]]**.
# Toponimia:
## Una pardina de Moriello de Monclús, en A Fueva. Se veiga **[[Benedet (Moriello de Monclús)]]**.
Constanza I de Sicilia

**Constanza I de Sicilia**, naixita de Palermo (Reino de Sicilia) o 2 de noviembre de 1154 y muerta en ixa mesma ciudat o 27 de noviembre de 1198, estió una Reina de Sicilia dende 1194, cuan succedió a Guillén III, dica a suya muerte. Tamién estió Emperadriz consort d'o Sacro Imperio Romano Chermanico dende o 14 d'abril de 1191, cuan o suyo esposo Henrique VI d'o Sacro Imperio Romano Chermanico se convertió en emperador, dica o 28 de setiembre de 1197, cuan morió o suyo esposo. Yera miembro d'a Casa d'Altavilla.

## Vinclos externos
Luchino Visconti

**Luchino Visconti** (nombre artistico de **Luchino Visconti di Modrone**, conte de Lonate Pozzolo), naixito de Milán (Lombardía, Reino d'Italia, hue Italia) o 2 de noviembre de 1906 y muerto en Roma (Italia) o 17 de marzo de 1976, estió un director cinematografico y guionista italiano, activo en o teatro y en o cine italiano dende meyastos d'os anyos 1930, y con cuantos premios recibitos mientres a suya carrera cinematografica.

D'entre a suya filmografía, cal destacar cintas como *[[Bellissima]]* (1951, con Anna Magnani, Walter Chiari, Tina Apicella, Gastone Renzelli y Tecla Scarano), *[[Rocco e i suoi fratelli]]* (1960, con Alain Delon, Renato Salvatori, Annie Girardot y Katina Paxinou), *[[Il Gattopardo (cinta)|Il Gattopardo]]* (1963, con Burt Lancaster, Claudia Cardinale, Alain Delon y Paolo Stoppa), *[[La caduta degli dei]]* (1969, con Dirk Bogarde, Ingrid Thulin, Helmut Griem y Helmut Berger), *[[Morte a Venezia]]* (1971, con Dirk Bogarde, Romolo Valli, Mark Burns, Nora Ricci y Marisa Berenson), *[[Ludwig]]* (1972, con Helmut Berger, Trevor Howard y Silvana Mangano), u *[[Gruppo di famiglia in un interno]]* (1974, con Burt Lancaster, Helmut Berger y Silvana Mangano).

## Filmografía
* 1943: *[[Ossessione (cinta de 1943)|Ossessione]]*.
* 1948: *[[La terra trema]]*.
* 1951: *[[Bellissima]]*, con Anna Magnani, Walter Chiari, Tina Apicella, Gastone Renzelli y Tecla Scarano).
* 1953: *[[Siamo donne (cinta)|Siamo donne]]*.
* 1954: *[[Senso (film)|Senso]]*.
* 1957: *[[Le notti bianche (cinta)|Le notti bianche]]*.
* 1960: *[[Rocco e i suoi fratelli]]*, con Alain Delon, Renato Salvatori, Annie Girardot y Katina Paxinou).
* 1962: *[[Boccaccio '70]]* - episodio *Il lavoro*.
* 1963: *[[Il Gattopardo (cinta)|Il Gattopardo]]*, con Burt Lancaster, Claudia Cardinale, Alain Delon y Paolo Stoppa).
* 1965: *[[Vaghe stelle dell'Orsa]]*.
* 1967: *[[Le streghe (cinta de 1967)|Le streghe]]*.
* 1967: *[[Lo straniero (cinta de 1967)|Lo straniero]]*.
* 1969: *[[La caduta degli dei]]*, con Dirk Bogarde, Ingrid Thulin, Helmut Griem y Helmut Berger).
* 1971: *[[Morte a Venezia]]*, con Dirk Bogarde, Romolo Valli, Mark Burns, Nora Ricci y Marisa Berenson).
* 1972: *[[Ludwig]]*, con Helmut Berger, Trevor Howard y Silvana Mangano).
* 1974: *[[Gruppo di famiglia in un interno]]*, con Burt Lancaster, Helmut Berger y Silvana Mangano).
* 1976: *[[L'innocente (cinta de 1976)|L'innocente]]*.

## Vinclos externos

*  Luchino Visconti en IMDb.
*  Luchino Visconti en Find A Grave.
Carrera (Muro de Roda)

:*Iste articlo tracta sobre *'Carrera** que ye una pardina en a Fueva. Ta altros usos d'a parola «**Carrera**» se veiga **Carrera**.''

**Carrera*' ye una [[pardina]] d'o [[municipio]] d'[[A Fueva (municipio)|a Fueva]], en a provincia de [[Provincia de Uesca|Uesca]] y [[comarcas d'Aragón|comarca]] de [[Sobrarbe]]. Actualment se troba despoblada.

Carrera ye una sola casa que se troba en a baixant occidental d'o [[sierra de Muro de Roda|tozal de Muro de Roda]], cosirando a [[fondonada]] d'[[a Fueva]]. Se troba a poca distancia por debaixo de [[Muro de Roda]], en una [[garra (orografía)|garra]] de o mismo tozal a on ye o lugar, y un poquet mas luent por alto d'a pardina de [[Fumanal]]. Aproximadament, 1 [[kilometro]] a desepara de l'altra pardina que i hai en a comarca, que ye [[o Pamporciello]], anque se troba en o calcil d'a sierra, cuasi en o plano.

A casa de Carrera, que be de datar d'o [[sieglo XVI]] por as suyas caracteristicas constructivas, ye en verdat un [[casal (edificio)|casal]] fuerte defensau con una [[torre]] retonda con [[aspillera]]s y finestrons ta fer tiro en un d'os suyos costaus. Isto a emparenta con *Casa Mur* d'[[Aluchán]] y con a *Casa Moriello'' d'Arasanz. En l'actualidat a casa no disposa de tellau, y buena cosa d'as parez i son caitas.

En chunto con belaltras pardinas d'a comarca, y con os lugars de Ministirio, Muro de Roda y o Lumo de Muro, va fer parte d'o municipio de Muro de Roda dica a suya absorción en a Fueva en a decada de 1960.

## Referencias
Jaume Balagueró

**Jaume Balagueró** (**Jaume Balagueró i Bernat**), naixito de Leida (Segrián) o 2 de noviembre de 1968, ye un director cinematografico y guionista catalán, activo en o cine espanyol dende meyatos d'os anyos 1990 y con cuantos premios recibitos mientres a suya carrera cinematografica.

D'entre a suya filmografía, se puet citas as suyas cintas *[[Els sense nom]]* (1999, con Emma Vilarasau, Karra Elejalde y Tristán Ulloa), *[[Darkness (cinta de 2002)|Darkness]]* (2002, con Fele Martínez, Anna Paquin, Lena Olin y Giancarlo Giannini), *[[Para entrar a vivir]]* (2006, Macarena Gómez, Nuria González y Adrià Collado), *[[REC (cinta)|REC]]* (2007, con Manuela Velasco, Ferran Terraza y Jorge Serrano) y a suya secuela *[[REC 2]]* (2009).

## Vinclos externos

*  Jaume Balagueró en IMDb.
Imperio Sasanida

L**'Imperio Sasanida** fue creyato por a dinastía homonima orichinaria de Fars que substituyó a los Arsacidas prenendo o control de l'Imperio Parto, plegando a dominar l'antiga Persia y bels países d'Orient Meyo y Asia Central dica a conquiesta d'os arabes musulmans. Estió un imperio rival de l'Imperio Romano y dimpués Imperio Bizantín. A suya relichión oficial yera o zoroastrismo.

## Mencions en fuents aragonesas
O Imperio Sasanida ye mencionato como "Persia" a l'igual que l'Imperio Aquemenida. En o "Liber Regum" tenemos unas d'as pocas mencions a reis d'o periodo sasanida:

## Referencias
Tautotoponimo

Os **tautotoponimos** (d'o griego: *tauto* "mesmo", *topos* "puesto" y *nomo* "nombre") son os nombres d'os puestos en que repite l'accident cheografico que designa. De vegatas isto pasa por que en o nombre s'emplega un antigo topónimo de una luenga parlata en o puesto en a antigüidat.

En opinión de Xabier Kintana o toponimo Atapuerca poderba estar un tautotoponimo, proveniendo d'os vocables (*ate-puerta*). Isto poderba estar una prebatina sobre a posible amplada occidental de l'antigo euskera.

## Eixemplos
* Val d'Arán en Catalunya, Val i Aran, val en occitán y basco.
* Disierto d'o Sahara en Africa, Sahara, disierto en arabe.
* Pont de Suert en Catalunya, Suert, ciudat-puent (*zubi*-*herri*) en basco antigo, Pont, Puent en catalán.
* Harana en Alaba, Arana, val en basco (*Valle de Arana* en castellano).
* A ciudat de Burgos, Burgo quier decir ciudat.
* A ciudat de Medina, Medina quier decir ciudat en arabe.
* L'ibón d'el Bom, ya que Bom ye una aferesi d'a parola ibón.
* L'ibón d'O, ya que viene de l'occitán gascón *iu* u *èu* con o mesmo significau d'ibón.

## Referencias
Victorino de la Plaza

**Victorino de la Plaza**, naixito de Cahi (provincia de Salta, Archentina) o 2 de noviembre de 1840 y muerto de Buenos Aires o 2 d'octubre de 1919, estió un politico y avogato archentino, qui ocupó cuantos cargos politicos en o suyo país mientres a suya carrera politica, incluyindo-ie o de President d'a Nación Archentina en 1914-1916.

## Vinclos externos
Joseph Radetzky

**Johann Joseph Wenzel ''Graf'' Radetzky von Radetz** (**Jan Josef Václav hrabě Radecký z Radče** en checo, **Chuan Chusé Wenzel, conte Radetzky von Radetz** en aragonés, conoixito como **Joseph Radetzky** u **Joseph Radetzky von Radetz**, estió un militar d'a Monarquía habsburguica d'orichen checo, naixito de Trebnitz (Bohemia, Sacro Imperio Romano Chermanico, hue en a Republica Checa) o 2 de noviembre de 1766, y muerto en Milán (Reino lombardo-veneto, hue Italia) o 5 de chinero de 1858. Ye muit conoixito por a dita *[[Marcha Radetzky]]*, una composición de Johann Strauss.

Joseph Radetzky prencipió a suya carrera militar en 1785 en l'Exercito austriaco y i continó dica a suya muerte, plegando dica o ran de Mariscal de campo. Mientres a suya carrera, partecipó en as Guerras revolucionarias francesas (Campanya d'Italia (1796-1797), Campanya d'Italia (1799-1800), Batalla de Fleurus, Seche de Mantua, Batalla de Trebia, Batalla de Novi, Batalla de Marengo), en as Guerras napoleonicas (Batalla de Caldiero, Batalla de Eckmühl, Batalla de Wagram) y en a Primera Guerra d'Independencia Italiana (Seche de Venecia).

## Vinclos externos
Mediano (desambigación)

**Mediano** puede fer referencia a:
*Un lugar deshabitau d'a val d'a Cinca (Sobrarbe, Uesca) famoso por trobar-se inundau por un entibo. Se veiga **[[lugar viello de Mediano]]**.
*Un lugar d'a val d'a Cinca (Sobrarbe, Uesca) integrau en o municipio d'a Fueva, formau por as casas nuevas a on que se trasladón bellos habitants de l'anterior cuan se remató l'entibo. Se veiga **[[Mediano]]**.
*L'entibo de grans dimensions feito ta entibar l'augua d'o río Cinca, que cacegó o primer lugar. Se veiga **[[entibo de Mediano]]**.
*Un municipio historico d'Aragón, con a cabecera en o primer lugar y que a demés incluiba Arasanz y Sant Mitier. Se veiga **[[Mediano (municipio)]]**.
*Una pardina de «Fosau Alto», en o Baixo Penyas, en as garras d'a Sierra Ferrera, integrada en o municipio d'A Fueva (Sobrarbe, Uesca). Se veiga **[[O Mediano]]**.
*Una raza de criaturas fantasticas inventada por J. R. R. Tolkien y popularizada por belaltros autors posteriors de literatura fantastica. Se veiga **[[mediano (halfling)]]**.
*Un habitant de Media, en tierras de l'ueste de l'antiga Persia. Se veiga **[[medians]]**.
Lugar viello de Mediano

:*Iste articlo tracta sobre o *'lugar viello de Mediano**. Ta altros emplegos d'a parola **Mediano** se veiga **Mediano (desambigación)**.''

O **lugar viello de Mediano*' (en [[Idioma castellano|castellano]] *Pueblo viejo de Mediano*) ye un [[lugar]] [[Aragón|aragonés]] d'a [[val d'a Cinca]] que en l'actualidat se troba a dintro d'o [[municipio|termin municipal]] d'[[A Fueva (municipio)|a Fueva]], en a provincia de [[Provincia de Uesca|Uesca]] y [[comarcas d'Aragón|comarca]] de [[Sobrarbe]]. Se troba totalment deshabitau y en estau d'enrunas como consecuencia d'a suya inundación con l'[[augua]] de l'[[entibo de Mediano]] dende o [[martes]] [[29 d'abril]] de [[1969]].

Fue capital d'o [[Mediano (municipio)|municipio homonimo]] dende [[1834]] dica la suya inundación, y feba de cabecera ta dos lugars mas en a redolada: [[Arasanz]] (que remató despoblando-se tamién, como consecuencia de l'entibo) y [[Sant Mitier (Mediano)|Sant Mitier]] que por a suya posición cheografica no se trobó guaire afectau.

En l'actualidat, a bel [[kilometro]] d'as restas d'o lugar, en o [[calcil (orografía)|calcil]] d'o [[tozal de Sant Mitier]] se troba cualques casas que beluns d'os antigos habitants de Mediano se i fayón fer, en a ribera de l'entibo y chunto a la carretera A-138 que comunica [[Balbastro]] con [[l'Aínsa]]. L'asentamiento nuevo, que no tiene a estructura urbana d'os lugars tradicionals, recibe o nombre popular de *Mediano nuevo* ta distinguir-lo de l'antigo y cacegau.

==Etimolochía==
O nombre de Mediano ye dificil ta saber d'a on dimana. Manimenos, se sabe que en a [[parla churra]] (d'as comarcas interiors d'a [[Comunidat Valenciana]]), que ye un castellano que tiene un fuerte substracto [[Idioma aragonés|aragonés]], un *mediano* ye un terreno de [[yermo]] d'entre as [[uebra]]s.

==Imáchens==
<gallery>
Imachen:206.Mediano embalse.jpg|L'[[entibo de Mediano]]
Imachen:203.Mediano punta torre.jpg|A torre.
</gallery>
<gallery>
Imachen:211.Mediano presa 2.jpg|A renclusa de l'entibo.
Imachen:205.Mediano torre.jpg
</gallery>

==Fiestas==
* *Fiesta Mayor'': primer cabo de semana d'agosto.

## Referencias

## Vinclos externos
Agirre (Bermeu)

**Agirre** ye un barrio rural de Bermeu, (Bizcaya). Fa muga a o norte con o barrio d'Arana y s'estendilla dende Saitua dica a vertient ueste d'a campa de Zumarreta (365 m.) (*Zumarretako campa*) en basco. Seguntes o censo de l'anyo 2009 teneba 80 habitants.

## Caseríos
Os caseríos (*Baserriak* en basco) d'o barrio d'Agirre son os siguients: Saitua, Kalene, Barrenengo, Auzoko, Arrietane, Pellune, Pedru, Igartu, Artone, Ormaetxe, Kantara, Luzarraga, Etxezuri, Makatzaga, Etxebarrimotzene, Errotatxu, Paulogorri y Zezilione (istos zaguers son os clamaus Txaboletagoikoa *Txaboleta d'alto* y Txaboletabekoa *Txaboleta de baixo*)

## Caseríos desapareixitos
Poteroane, Bastegieta,

## Vinclos externos
*  Pachina web d'o concello de Bermeu.

## Referencias
Aita semeak

**"Aita-semeak"**, *O [[pai]] y o fillo* en aragonés, ye una canción d'o grupo de folk basco *[[Oskorri]]*, que s'ha convertito en canción tradicional basca. A canción pren como base una copla tradicional basca:


Aita semeak trabenan dagoz,
ama alabak jokuan
ostera bere egongo dira
erropa zarrak kakuan.

O pai y o fillo son en a tabierna
a mai y a filla fainando
de nuevo tamién bi serán
as ropas viellas en o penchador


Estió a primera canción rechistrata por *Oskorri*, cuan Franco encara yera vivo. O grupo quereba fer un disco entero, pero a censura viedó cuasi totas as cancions, y nomás dos pasaron a censura, entre ellas *Aita Semeak*. Con tot y con ixó, y cuan o disco ya yera publicato, o Gubernador Civil de Guipuzcua viedó a canción en as radios.

En l'anyo 2010 o grupo musical *[[Celtas Cortos]]* fació una versión d'ista canción ta o suyo disco *Introversiones*.

## Referencias

## Vinclos externos
* Versión d'Oskorri de l'"Aita semeak" ta ascuitar.
Vincenzo Bellini

**Vincenzo Salvatore Carmelo Francesco Bellini**, naixito de Catania (Reino de Sicilia, hue Sicilia en Italia) o 3 de noviembre de 1801 y muerto en Puteaux (Altos d'o Sena, Reino de Francia, hue Francia) o 23 de setiembre de 1835, estió un compositor italiano d'o Romanticismo, conoixito por as suyas Operas.

## Vinclos externos
Leopoldo III de Belchica

:*Iste articlo ye sobre o rei Leopoldo III de Belchica; ta atros usos, se veiga *'Leopoldo III**''.

**Leopoldo III de Belchica''', naixito de Bruselas (Rechión de Bruselas-Capital, Belchica) o 3 de noviembre de 1901 y muerto en Woluwe-Saint-Lambert (Rechión de Bruselas-Capital, Belchica) o 25 de setiembre de 1983, estió un Rei de Belchica dende o 23 de febrero de 1934, cuan succedió a su pai Alberto I de Belchica, dica o 16 de chulio de 1951, cuan abdicó en o suyo fillo Balduín I de Belchica. Yera fillo d'Alberto I de Belchica y d'a suya muller Isabel de Bavera, y perteneixeba a la Casa de Saxonia-Coburgo-Gotha.

## Vinclos externos
Monica Vitti

**Monica Vitti** (nombre artistico de **Maria Luisa Ceciarelli**), naixita de Roma (Reino d'Italia, hue Italia) o 3 de noviembre de 1931, ye una actriz italiana, activa en o cine italiano dende meyatos d'os anyos 1950 y con cuantos premios recibitos mientres a suya carrera cinematografica y teatral.

D'entre a suya filmografía, se puet citar as suyas interpretacions en cintas como *[[L'avventura]]* (1960, Michelangelo Antonioni), *[[Il disco volante]]* (1964, Tinto Brass), *[[La cintura di castità]]* (1967, Pasquale Festa Campanile), *[[Amore mio aiutami]]* (1969, Alberto Sordi), *[[Ninì Tirabusciò la donna che inventò la mossa]]* (1970, Marcello Fondato), *[[A mezzanotte va la ronda del piacere]]* (1975, Marcello Fondato), *[[Amori miei]]* (1978, Steno), *[[Non ti conosco più amore]]* (1980, Sergio Corbucci), u *[[Camera d'albergo]]* (1981, Mario Monicelli).

## Vinclos externos

* Pachina web oficial de Monica Vitti.
*  Monica Vitti en IMDb.
André Malraux

**Georges André Malraux**, naixito de París (Tercera Republica Francesa, hue Francia) o 3 de noviembre de 1901 y muerto en Créteil (Isla de Francia, Francia) o 23 de noviembre de 1976, estió un escritor, novelista y politico francés. Cal destacar tamién a suya dirección d'a cinta *[[Espoir, sierra de Teruel]]*, basato en a suya novela *[[L'Espoir]]*, filmato en 1938 en a redolada de Montserrat, ambiantato en o Frent d'Aragón mientres a Guerra Civil Espanyola y estrenato en Francia en 1945, cuan remató a Segunda Guerra Mundial. Cuan remató a guerra, estió ministro con Charles de Gaulle.

## Vinclos externos
Mediano

:*Iste articlo tracta sobre o lugar nuevo de *'Mediano**. Ta altros emplegos d'a parola **Mediano** se veiga **Mediano (desambigación)**.''

**Mediano*' ye un [[lugar]] [[Aragón|aragonés]] d'o [[municipio]] d'[[A Fueva (municipio)|a Fueva]], en a provincia de [[Provincia de Uesca|Uesca]] y [[comarcas d'Aragón|comarca]] de [[Sobrarbe]]. A suya población ye de 25 habitants ([[2011]]).

O lugar se forma de bellas casas deseparadas en as marguins d'a [[carretera]] A-138 de [[Balbastro]] ta [[Bielsa]], en o cantimplano en nort-ueste d'o [[tozal de Sant Mitier]], a bellas docenas de [[metro]]s d'a [[ripa (topografía)|ripa]] de l'[[entibo de Mediano]]. Ye un nuclio de nueva planta, construido a partir d'a [[Guerra Civil espanyola|Guerra Civil]] en primeras ta dar-le ubicación a las instalacions de a [[Confederación Hidrografica de l'Ebro]] a man d'a [[uebra]] de l'entibo, y dende l'anyo [[1969]] con bellas viviendas d'os antigos vecins d'o [[lugar viello de Mediano]] que en habioron de sortir pero no gosoron marchar ta vivir guaire luent. En a comarca se le da nombre "Mediano nuevo" ta distinguir-lo d'o lugar cacegau de [[Lugar viello de Mediano|Mediano]] ("Mediano viello", por contraposición). Tamién se considera que fan parte de Mediano nuevo as casas d'os responsables d'a [[renclusa]] y a dita *Casa de la Confederación''.

## Demografía

## Referencias
Fogars de Montclús

**Fogars de Montclús** (*Fogars de Montclús* en catalán y oficialment, *Fogás de Monclús* en castellano) ye un municipio catalán situato en a comarca d'o Vallés Oriental y provincia de Barcelona.

A suya población ye de 465 habitants (2009), en una superficie de 39,20 km² con una densidat de población d'11,86 hab/km².

## Cheografía
O municipio de Fogars de Montclús se troba situato a 550 metros d'altaria sobre o livel d'a mar.

D'o suyo termin municipal fan parte os lugars de La Costa del Montseny, Mosqueroles (en ye a suya capital), El Pertegàs, El Rieral y Santa Fe de Montseny

## Demografía

## Administración
### Alcaldes

## Vinclos externos

*  Información de Fogars de Montclús en a pachina web d'a Cheneralidat de Catalunya.
*  Información de Fogars de Montclús en a pachina web d'o *[[Institut d'Estadística de Catalunya]]*.
La Garriga

**La Garriga ** ye un municipio catalán situau en a comarca d'o Vallés Oriental y provincia de Barcelona.

A suya población ye de 14.991 habitants (2009) en una superficie de 18,80 km², con una densidat de población de 797,39 hab/km².

## Cheografía
A localidat de La Garriga se troba situada a 252 metros d'altaria sobre lo livel d'a mar, a una distancia de 40 km d'a ciudat de Barcelona, a capital d'a suya provincia y de Catalunya. O suyo termin ye trescruzau por o río Congost.

### Mugas
O termin municipal de La Roca del Vallès muga a lo nord-ueste, norte y nord-este con Figaró-Montmany; a l'este con Cànoves i Samalús; a o sud-este y a lo sud con Les Franqueses del Vallès; a lo sud-ueste y a l'este con L'Ametlla del Vallès.

## Demografía

## Administración
### Alcaldes

## Vinclos externos

*  Pachina web oficial municipal de La Garriga.
*  Información de La Garriga en a pachina web d'a Cheneralidat de Catalunya.
*  Información de La Garriga en a pachina web d'o *[[Institut d'Estadística de Catalunya]]*.
* Información útil y práctica de La Garriga
Granera

**Granera** ye un municipio catalán situato en a comarca d'o Moianès, provincia de Barcelona y partiu chudicial de Granollers.

A suya población ye de 80 habitants (2011), en una superficie de 23,86 km² con una densidat de población de 3,35 hab/km².

## Cheografía
A localidat de Granera se troba situata a 768 metros d'altaria sobre o livel d'a mar, a una distancia de 39 km d'a ciudat de Granollers, a capital d'a suya comarca y d'o suyo partiu chudicial, y de 60&nbsp;km d'a ciudat de Barcelona, a capital d'a suya provincia y de Catalunya.

### Mugas
O suyo termin municipal muga a o nord-ueste con Monistrol de Calders; a o norte, a o nord-este y a l'este con Castellterçol; a o sud-este con Gallifa; a o sud con Sant Llorenç Savall y Gallifa; a o sud-ueste con Mura; y a l'ueste con Monistrol de Calders y Mura.

#### Demografía

## Administración
### Alcaldes

## Molimentos
* Ermita de Santa Cilia de Granera, una ermita en estilo romanico d'o sieglo XI.

## Vinclos externos

*  Información de Granera en a pachina web d'a Deputación Provincial de Barcelona.
*  Información de Granera en a pachina web d'a Cheneralidat de Catalunya.
*  Información de Granera en a pachina web d'o *[[Institut d'Estadística de Catalunya]]*.
Dantumadiel

**Dantumadiel** (en neerlandés *Dantumadeel*) ye un municipio neerlandés situato en a provincia de Frisia.

A suya población ye de 19.399 habitants (2009) en una superficie de 87,49 km², con una densidat de población de 127 hab/km².

## Localidaz
O municipio de Dantumadiel tien un total de 19.399 habitants (1 de chinero de 2008), que viven en diez localidaz diferents.

## Referencias
Alifonso II de Nápols

:*Iste articlo ye sobre o rei Alifonso II de Nápols; ta atros usos, se veiga *'Alifonso II**''.

**Alifonso II de Nápols** (a vegatas dito tamién en as cronicas contemporanias **Alifonso II d'Aragón''', encara que mai no estió rei d'Aragón), naixito de Nápols (Reino de Nápols) o 4 de noviembre de 1448 y muerto en Mecina (Reino de Sicilia) o 8 d'aviento de 1495, estió un rei de Nápols, que puyó a lo trono o 25 de chinero de 1494 a la muerte de su pai Ferrando I y bi continó dica la suya abdicación mientres a invasión francesa de Carlos VIII de Francia en favor d'o suyo fillo Ferrando II, poco antis d'a suya muerte. Yera fillo de Ferrando I y da suya muller Isabel de Chiaramonte, infanta d'Aragón.

O suyo fillo borde Alifonso, que tenió con a suya amant Tuscia Gazullo, casó o 21 de chulio de 1498 en Roma con Lucrecia Borcha, estando asasinato por o suyo cunyato César Borcha o 18 d'agosto de 1500.
Guillem de Castro

**Guillem de Castro**, naixito de Valencia (Reino de Valencia) o 4 de noviembre de 1569 y muerto en Madrit (Reino de Castiella) o 28 de chulio de 1631, estió un escritor y dramaturgo valenciano en idioma castellano, que deciba estar descendient d'o rei Chuan I d'Aragón.

## Vinclos externos